runetrust/blame-folketinget-dk huggingface dataset:
Karina Lorentzen Dehnhardt (SF), 2013-02-26:
Det har altid været sådan, at når der har været rådgivning af en minister internt i et ministerium, har der været mulighed for at undtage de ting fra aktindsigt, forstået på den måde, at der er behov for et fortroligt rum for at diskutere ideer og løsninger, uden at det nødvendigvis står på forsiden af tabloidpressen.
Gitte Lillelund Bech (V), 2011-11-29:
Jeg synes jo, det er lidt besynderligt at høre hr. Jonas Dahl stå og tale, som om hr. Jonas Dahl taler på den almindelige danskers vegne, og kritisere hr. Ole Birk Olesen for ikke at tale på den almindelige danskers vegne eller Venstre for ikke at tale på den almindelige danskers vegne.
Jørn Jespersen (SF), 2002-02-19:
Her lovede de rige lande at yde ekstra midler til at samarbejde med ulandene om at forbedre miljøet, fordi de fattige lande havde den helt naturlige opfattelse, at hvis de skulle påtage sig yderligere forpligtelser i form af en miljøindsats i et samarbejde med os, så ville de også have hjælp til at gøre det fra de lande, som har erfaringer, viden, teknologi og midler til at gøre det.
Ove Hygum (S), 2001-04-20:
Når vi i det overordnede perspektiv ser på, hvad arbejdsmarkedspolitikken har betydet siden 1994, så er der meget bred enighed blandt de kloge om, at strukturledigheden, som hr. Ole M. Nielsen var inde på, er reduceret ganske betydeligt fra 10 pct. til 5 pct. Og det giver faktisk en forbedring af de offentlige finanser i størrelsesordenen 5 pct. af bruttonationalproduktet.
Sandy Brinck (S), 2002-05-07:
Jeg skal indrømme, at jeg ellers troede, efter at have taget nogle debatter med skatteministeren, at det ville være svært for skatteministeren at ryste mig, men skatteministeren står heroppe og forsvarer sit lovforslag ved at lave en sammenligning mellem at anskaffe aktier og få behandling for en sygdom.
Peter Hansen-Nord (V), 1999-05-26:
Den situation vil det nok tage lidt tid at få på plads, men igen vil jeg sige, at der ikke vil gå mange år, før alle danskere siger til sig selv, at det her er et helt naturligt led i deres hverdag, det er et helt naturligt led i deres tilværelse, at de selvfølgelig selv skal disponere og finde ud af, hvor de vil købe deres elektricitet og på det tidspunkt forhåbentlig også mange andre ydelser - varme, olie, benzin og andet - sådan som man jo allerede kan i dag. Så vi ser med tilfredshed og fortrøstning frem til, at denne øvelse nu kommer i gang.
Elisabeth Arnold (RV), 2000-08-24:
Da hr. Kristian Thulesen Dahl ikke var at se i salen på det tidspunkt, så tænkte jeg, at nu må jeg altså gå op og forsvare hr. Kristian Thulesen Dahls interesser, for jeg har jo hørt hr. Kristian Thulesen Dahl tordne mod Unionen her
Sophie Løhde (V), 2015-11-16:
Med lovforslaget her, som det er lagt op, bliver det jo op til kommunerne at tilrettelægge de forebyggende hjemmebesøg, som de finder det hensigtsmæssigt, og det er så her, hvor de f.eks. kan tilbyde kollektive arrangementer for mindre eller større grupper af borgere, og det gælder jo alle forslagets målgrupper, og det vil sige alle de lovpligtige forebyggende hjemmebesøg.
Jann Sjursen (KRF), 1998-06-16:
Det er da en diskussion værd, om man skal have donoranonymitet eller ej, men uanset det vil også fru Margrete Aukens forslag åbne op for, at den såkaldte biologiske leverandør, som en minister vist tidligere kaldte donoren, blot forbliver mere eller mindre ukendt, og at der i udgangspunktet for en gruppe af kvinder i denne her sammenhæng ikke bliver tale om, at barnet kommer til at vokse op med en far.
Martin Lidegaard (RV), 2005-11-03:
Men det fremgår af bemærkningerne, at da vi havde denne bestemmelse tidligere, blev der aldrig truffet en afgørelse, fordi det var umuligt at påvise eller bevise, at den pågældende kommune havde været i ond tro, og derfor er mit spørgsmål til ministeren: Jeg kan ikke helt gennemskue det – det er muligvis, fordi jeg ikke har gjort mit hjemmearbejde godt nok – men er der en skærpelse i den nye bestemmelse i forhold til tidligere?
Lene Espersen (KF), 2006-06-02:
Men jeg vil sige, at hver eneste henvendelse, der er kommet til Retsudvalget, har Retsudvalget taget så seriøst, at man har sikret sig, at både flere ministre og ministerier har kunnet stå til rådighed for at besvare spørgsmål, så der ikke var noget at bekymre sig om.
Svend Auken (S), 2001-02-22:
Vi har altså taget en række initiativer, men jeg er selvfølgelig parat til på baggrund af det forslag, der her er lagt frem, i udvalget at diskutere med medlemmerne, hvad vi kan gøre yderligere for at nå det fælles mål, nemlig kortere sagsbehandlingstider i forslaget.
Thomas Adelskov (S), 2007-05-22:
Her taler vi jo om nøjagtig den samme diagnose, den samme gruppe mennesker, for nogle af de unge under 25 år, som vi nu har hjulpet, vil jo på et eller andet tidspunkt blive over 25 år, og så mener hr. Bent Bøgsted, at de samme regler så ikke gælder.
Peter Skaarup (DF), 2001-10-10:
Jeg må sige, at den stil håber jeg, at justitsministeren og regeringen kommer til at lægge om, for vi skal være opmærksomme på, at Danmark hver eneste dag modtager et tocifret antal asylsøgere og flygtninge her til landet, og der er det vigtigt, at der er en kontrol med, hvem de er, og om de begår den her slags kriminalitet, der er tale om.
Morten Helveg Petersen (RV), 2006-04-18:
Jeg greb fat i en enkelt problemstilling, men eksempelvis den konservative ordfører kan jo ved læsning af høringssvarets 11 sider alene fra telekommunikationsindustrien betrygge sig ved, at der altså er en stribe udeståender, der er ikke kun det eksempel, som jeg greb fat i tidligere.
Louise Frevert (DF), 2003-10-31:
Helt primært mener Dansk Folkeparti, at det er kommune, amt og stat, der har primærforpligtelsen, både hvad angår sygehuse og sundhedsfremmende og -hjælpende foranstaltninger, men lovforslaget giver mulighed for, at der kan blive uddannet flere social- og sundhedshjælpere.
Peter Skaarup (DF), 2008-12-16:
Man har lejlighed til at stille spørgsmål, man har lejlighed til at svare på spørgsmål, og så må andre jo bedømme den farce, som jeg synes det har været at høre den ophidselse, der har været, over noget helt basalt, som alle burde tage hånd om, nemlig den uholdbare situation, som hr. Kurt Westergaard har været bragt i.
Nicolai Wammen (S), 2017-12-22:
Man kunne også bruge et andet eksempel: Når man har set finansministeren prøve at få alle ender til at nå sammen, mens det ramlede sammen om ørerne på ham, så har finansministeren jo mere givet indtryk af at være Basil fra »Halløj på badehotellet« end en finansminister, der havde styr på en regering, der skulle levere et resultat. Men det er jo ikke finansministerens skyld det hele.
Morten Bødskov (S), 2021-02-11:
Må jeg ikke starte med at kvittere for, at vi her i Folketinget endnu en gang – på trods af noget af det, man lige har hørt her til sidst – trods alt er i stand til, når der er store kriser i samfundet som den, vi befinder os i lige i øjeblikket, hvad enten det er en stor sundhedskrise eller en stor økonomisk krise med meget store og alvorlige konsekvenser, at finde sammen om at lave brede aftaler?
Alex Ahrendtsen (DF), 2016-03-04:
Er sandheden ikke, at det skyldes misforstået hensyn til det, man opfatter som en minoritet, og at man derfor i alle disse år fra Enhedslistens side ikke har villet gøre noget, og at det er derfor, at de her ekstreme miljøer, ekstreme islamiske miljøer, har fået lov til at vokse sig store i skyggen af samfundsdebatten?
Victoria Velasquez (EL), 2020-05-14:
Dansk Folkepartis ordfører sagde nogle ting, der undrer mig en lille smule, for noget af det, der jo er sikret, er, at man netop ikke skal presses ud i nogle arbejdsvilkår, som er ringere – altså, det skal være de samme arbejdsvilkår eller nogle, der faktisk er bedre.
Annette Vilhelmsen (SF), 2014-04-29:
Altså, hvor ser fru Sara Olsvig også meget gerne et samarbejde om, at børn og unge, som vokser op i Grønland, får de bedste muligheder for at uddanne sig og tage de uddannelser, der kan være brug for, uanset om man vil til fiskeriet eller blive jordemoder?
Camilla Hersom (RV), 2014-11-27:
Det at få en letbane til Odense har været en mærkesag for Det Radikale Venstre i Odense og på Fyn gennem lang, lang tid, og ved sidste års finanslovsaftale lykkedes det så at afsætte 1,1 mia. kr. fra statens side til projektet, der samlet set kommer til at koste 2,4 mia. kr.
Flemming Møller Mortensen (S), 2017-03-29:
Spørgsmålet lyder: Vil ministeren redegøre for, hvornår ministeren har i sinde at indkalde satspuljepartierne til en drøftelse om en eventuel udvidelse af målgruppen for erstatningspuljen for andenhåndseksponerede asbestofre, som ministeren den 17. januar i år lovede at gøre?
Peter Duetoft (CD), 2001-09-06:
Jeg vil slet ikke anfægte Venstres og De Konservatives menneskesyn og alt det der, den diskussion behøver jeg slet ikke, for jeg ved godt, det ikke er ondt ment, men jeg mener faktisk ikke, det er klogt ment, og der må vi bare sige: Vi vil ikke være med til det. Jeg er meget fascineret af Venstres ønske om indsats mod puljer og centre og er faktisk meget enig.
Kim Andersen (V), 2005-04-01:
Der er tale om, at vi her laver et sæt ensartede regler, som gør, at det netop ikke bliver muligt at foretage udlodninger og beskatning i såkaldte skattelylande, men gøre det efter gældende regler i EU-landene, og derfor er hr. Homanns spørgsmål for mig at se ikke relevant.
Anders Samuelsen (LA), 2009-04-30:
Man valgte at lade borgerne vælge mellem en faktisk anskaffelsesværdi og gældende kurs på overgangsdatoen, den 19. maj 1993, og man sikrede med en værnsregel, at staten ikke led tab, nemlig ved at bestemme, at tab, som opstod ved anvendelse af 19. maj 1993-kursen, ikke kunne bruges til modregning i kommende avancer.
Jesper Petersen (SF), 2012-11-15:
Der er ikke råd til at videreføre boligjobordningen, og i stedet for bliver der ført en politik, der nu og her skaber beskæftigelse, så der sørges for, at der er 21.000 færre arbejdsløse næste år, samtidig med at der bliver lagt nogle spor ud, så vi kan skabe mere beskæftigelse og varige job i den private sektor i årene, der kommer.
Jann Sjursen (KRF), 2002-11-26:
Endelig vil jeg også nævne under, hvad skal vi sige, forebyggende indsats, at nogle af de unge, der kommer på kant med loven i en tidlig alder i stedet for de tilbud, vi har til dem, eller de sanktioner, vi har til dem, i virkeligheden har brug for en fast, men også kærlig hånd, der kan være med til at bringe dem på ret kurs igen, så de ikke falder i kløerne på ikke mindst rockerne, som står for den organiserede kriminalitet.
Sikandar Siddique (UFG), 2020-03-26:
På vegne af folketingsmedlemmerne Rasmus Nordqvist, Susanne Zimmer og Uffe Elbæk vil jeg meddele, at vi selvfølgelig synes, det er dybt, dybt forkasteligt, at man i en situation, hvor vi står over for en pandemi, hvor vi står over for en krise, som vi ikke har set i 100 år, ikke viser samfundssind, men f.eks. snyder med hjælpepakkerne, som vi har vedtaget enstemmigt, eller organiseret – eller for den sags skyld ikkeorganiseret – stjæler håndsprit.
Linea Søgaard-Lidell (V), 2024-05-03:
Og jeg synes, det er vigtigt, at vi favner de mange nuancer, der er i sexarbejde, og jeg synes også, det er vigtigt, at vi har det grundlag at stå på, når vi videre skal tale om, hvordan vi gør verden eller livet mere sikkert for dem, der sælger sex i Danmark.
Dennis Flydtkjær (DF), 2012-11-22:
Jeg kan i øvrigt nævne over for hr. Mike Legarth, at han skulle læse Skatteministeriets svar på spørgsmål 951 stillet af mig selv, som netop handler om hvad det ville få af beskæftigelsesmæssige og omsætningsmæssige konsekvenser, hvis vi sænkede afgifterne til tysk niveau.
Karsten Hønge (SF), 2011-01-18:
Til Venstre vil jeg sige, at jeg ikke ser et problem, der ikke kan løses i forhold til, at udenlandske virksomheder kan byde på danske opgaver, for med udenlandske virksomheder skal vi tænke på – som det vil være med mindre virksomheder, som også har været bragt ind som værende særlig problematiske, når man stillede krav til dem – at der ligger muligheder for at lave delaftaler, at lave små aftaler, hvor unge er ude i praktik i en kortere periode.
Benny Engelbrecht (S), 2014-12-02:
Jeg hørte også, at Venstres ordfører kom ind på nogle andre mulige rabatsatser på henholdsvis 5 og 10 pct., og regner man de potentielle rabatsatser ind, så taler vi altså ved 5 pct. om et beløb på 6,5 mia. kr., og ved en generel rabat på 10 pct. taler vi om op mod 15,2 mia. kr.
Margrethe Vestager (RV), 2011-05-31:
Det er da en af grundene til, at vi er særdeles betænkelige ved den tilskudsordning, som VKO har aftalt med hinanden om rengøring og andre tilskud til middelklassen, for det er finansieret af nogle af de midler, der skulle gå til at forebygge nedslidning.
Line Barfod (EL), 2002-01-11:
Når man år for år skærer ned på overførselsindkomsterne til pensionister, førtidspensionister, kontanthjælpsmodtagere osv., så får de jo mindre og mindre, og så bliver der flere, der kommer til at tilhøre gruppen af allersvageste, som så skal have penge fra diverse besynderlige puljer og ordninger osv., og som skal op at søge om ekstra hjælp og tilskud fra kommunen, i stedet for at de får et ordentligt beløb, som de kan leve af. Jeg ved ikke, om der er nogle af de tilstedeværende, der nogen sinde har prøvet at skulle søge om hjælp hos kommunen, men jeg kan fortælle, at det ikke er spor sjovt at skulle stå med hatten i hånden og få gennemgået sin økonomi og få vurderet, om det nu også er nødvendigt, om man skal have lavet den tand, der er knækket, eller om man nu også skal have et par nye briller eller kan klare sig 1 år eller 2 mere med dem, man har.
Keld Albrechtsen (EL), 2004-12-01:
Enhedslisten har selvfølgelig sympati for det, hvis man kunne lave nogle omlægninger af afgifterne på diesel og benzin, men så skulle de jo kædes sammen med, at afgiften på de mere svovlholdige brændstoffer sættes op, og det samme gælder vandafgiften.
Martin Henriksen (DF), 2007-01-18:
Jeg tror, der er mange danskere, der sætter pris på at have mulighed for at følge debatten og deltage i debatten og rent faktisk være vidende om, at der er nogle politikere herinde, som synes, det er en god idé at rende rundt og skilte med, om man er tilhænger eller ikke er tilhænger af EU.
Svend Erik Hovmand (V), 2000-10-25:
Men o.k., jeg respekterer det synspunkt, hr. Ole M. Nielsen kommer med, og jeg vil sige, at der er mange, der kan bakke det synspunkt op. Lad mig så derudover sige, at vi har givet udtryk for nogle principielle synspunkter, men samtidig også understreget respekten for folk med anderledes synspunkter, respekten for, at der i et demokrati bør findes et kompromis.
Marianne Jelved (RV), 2008-12-11:
Jeg indrømmer, at sigtet med beslutningsforslaget om et forbud mod køb af seksuelle ydelser er et tema, der diskuteres løbende og heftigt i den radikale folketingsgruppe, og jeg har fået mandat til her at meddele, at vi på nuværende tidspunkt er uafklarede i det spørgsmål.
Bente Dahl (RV), 2011-04-05:
Set ud fra et miljømæssigt perspektiv kan intens trawling repræsentere den største risiko for udtynding og udryddelse af fiskebestande, og man må jo med hensyn til de store trawlere også sige, at hvis vi på lang sigt fisker meget med store trawlere, så forsvinder økonomien også, nemlig sammen med fiskene.
Pia Olsen Dyhr (SF), 2023-05-31:
Det handler også om hverdagen, når vi skal prioritere vores forsvar, for det angår jo til dels den hverdag og de vilkår i hverdagen, som vi byder forsvarets ansatte og værnepligtige – at materiellet fungerer, at man uddannes tilstrækkeligt, og at vi gør, hvad vi kan, for at beskytte dem, der beskytter os alle sammen.
Ole Hækkerup (S), 2011-05-13:
Det er jo spændende at høre, hvordan det bliver, når regeringens parlamentariske grundlag udfolder sig, og man ser for sig, når vi har passeret grundlovsdag, hvor det både bliver Liberal Alliance og Dansk Folkeparti, så ministeren skal skræve mellem atomkrafttilhængere og kulkrafttilhængere.
Karen Hækkerup (S), 2006-04-27:
Jeg vil gerne takke for en god debat, og så vil jeg gerne sige, at det selvfølgelig er beklageligt, at vi ikke kan få vedtaget vores beslutningsforslag, så vi kan få genoprettet fødevarekontrollen med det samme og samtidig få genskabt tilliden til, at forbrugerne roligt kan købe produkterne.
Søren Søndergaard (EL), 1999-05-21:
Helt ærligt: Jeg synes, Venstre og De Konservative især skulle bruge pinsen ikke på at se solen danse, men på at gå i enrum med sig selv og grundigt overveje, om tiden ikke var kommet til, at vi fik en grundig undersøgelse af, hvad efterretningstjenesterne og venstrefløjen og højrefløjen gik og lavede under den kolde krig frem til 1989, sådan så vi efter pinse med et bredt flertal kan vedtage en undersøgelse her i Folketinget.
Søren Krarup (DF), 2002-05-17:
Derfor må jeg sige nej tak til Det Radikale Venstres generøse tilbud om et samarbejde, og derfor, fordi de nuværende forhold under det nuværende kontorcirkulære er aldeles uacceptable, stemmer vi nej til L 203, der er udarbejdet på grundlag af dette kontorcirkulære.
Henriette Kjær (KF), 2008-01-22:
Det her er jo en sag, som vi har behandlet før her i Folketinget, og ligesom sidst vi behandlede det, vil jeg sige, at vi Konservative faktisk er indstillet på og kan se ideen i at få et dobbeltspor på strækningen Vamdrup-Vojens og Tinglev-Padborg.
Christoffer Aagaard Melson (V), 2025-04-08:
Selv om store dele af dette lovforslag er i den mere tekniske ende, vil jeg lige fremhæve en positiv ændring, og det er netop det her med, at der bliver skabt noget mere konkurrence, ved at der bliver åbnet op for, at man også kan anvise en konto i et e-pengeinstitut i fremtiden.
Hans Kristian Skibby (DF), 2009-11-05:
Så begynder jeg at tænke i klingende mønt og på den der ressource, der blev nævnt af Socialdemokraterne tidligere i spørgetiden i dag – det, at der er nogle penge at hente her – men er ordføreren ikke enig i, at der alligevel ikke er nogen penge at hente, fordi socialisterne allerede er ved at bruge dem?
Ane Halsboe-Jørgensen (S), 2023-10-11:
Jamen intentionen er så klart, at den ret, som fleksjobbere har haft, hvis de søger ansættelse på en arbejdsplads, der ikke er overenskomstdækket, til, at man skal tage udgangspunkt i en gældende overenskomst, vil vi gerne bevare.
John Dyrby Paulsen (S), 2012-01-19:
Jeg bemærkede jo, at telefonen ringede lige der, hvor hr. Mike Legarth begyndte at være lidt positiv – det kan være, at det var Venstre, der lige ringede op og sagde: Hold nu op med der; det ved man jo aldrig – men jeg kvitterer for, at Konservative har indgået de aftaler, som man nu er en del af.
Kristian Thulesen Dahl (DF), 2007-09-06:
Jeg synes, det er fantastisk, at hr. Vernersen siger, at han har læst Politiken den 25. maj og dermed også har læst, hvad jeg har sagt om arbejdsmarkedsbidraget, og så kan komme med det spørgsmål, han kom med for et øjeblik siden.
Mette Frederiksen (S), 2008-05-29:
En af årsagerne til, at det kan lade sig gøre, er jo, at der er fradragsret for private sundhedsforsikringer, men det hænger også sammen med, at den her regering favoriserer de private hospitaler ved at udbetale en højere takst på operationer til de private hospitaler end til de offentlige hospitaler.
Lene Espersen (KF), 2004-03-16:
Så må vi prøve at skille de sager ud, hvor det giver mening, og prøve at sætte nogle tidsfrister på, så man har en sikkerhed for, at myndighederne også sørger for, at sagerne bliver ekspederet, og at den unge bliver placeret det sted, hvor det er mest hensigtsmæssigt.
Trine Torp (SF), 2018-05-22:
Der står en lang række spørgsmål, som er lidt ubesvaret i det, og ministeren sagde i sit indlæg, at der ikke er givet dispensation i år, som jeg forstod det, men det står ikke klart, om det betyder, at den raps, der står derude lige nu, ikke er bejdset, for det formoder jeg er de dispensationer, der er givet sidste år.
Søren Søndergaard (EL), 2019-04-23:
Et eksempel er jo frigivelsen af den formodede gerningsmand bag mordforsøget på Lars Hedegaard, som jo var tilbageholdt i tyrkisk fængsel, og som Tyrkiet udleverede til Islamisk Stat, hvorefter han så har siddet i Raqqa og hygget sig med at lave bombeopskrifter til nedbringning af australske passagerfly og med at planlægge terroraktioner i Vesten.
Karen Jespersen (S), 2000-03-16:
Jeg er stadig af den ærlige overbevisning, at forslaget rent faktisk vil virke som en meget betragtelig bremse for et større antal ægteskaber, som jeg betragter som indgået under tvangsmæssige vilkår, og derfor synes jeg altså, at forslaget må være et skridt i den rigtige retning også for Dansk Folkeparti.
Kim Edberg Andersen (DD), 2025-05-15:
Det er ikke nødvendigvis den første lov vi kan forsøge os med – ja, det ved jeg så ikke, for det er jo 30 år siden, jeg gik på handelsskolen, og den kan jo være blevet fjernet siden, men chancen er der jo selvfølgelig for, at en 100 år gammel lov også har overlevet de 30 år.
Roger Courage Matthisen (ALT), 2018-10-11:
Det her lovforslag handler om, at de partier, der er bag lovforslaget, tager 10 mia. kr. af Landsbyggefondens finansiering og allokerer dem til nogle formål, men vi mener, at der grundlæggende også er en udfordring i forhold til den måde, som Landsbyggefonden fungerer på, og det spiller jo ind, når der står 11 mia. kr. i kø på renoveringer og 10 mia. kr., der bliver reserveret til at ekspropriere, eller hvad vi skal kalde det, i forhold til parallelsamfundspakken.
Trine Bramsen (S), 2015-05-05:
Der har vi altså valgt – for det er jo ikke mig, der bestemmer alene – i samarbejde med Radikale at igangsætte de her forsøg, som tester, hvordan man får de bedste krav til døre og vinduer; hvad det har af betydning for de døre og vinduer, der kommer ind på markedet i Danmark; og hvordan man ud fra det kan skrue en ordning sammen, så man sikrer de bedst mulige resultater.
Finn Sørensen (EL), 2016-05-10:
Der er ingen betingelser om, at det ikke må føre til fortrængning af ordinære arbejdspladser, eller andre håndtag, som man ellers har at hive i for at forsøge at begrænse misbrug af billig arbejdskraft, f.eks. inden for det offentlige, men også på en lang række private arbejdspladser.
Pia Gjellerup (S), 2006-05-16:
Så er det rigtigt, at der er sådan en meget subtil forklaring i spørgsmål 2-besvarelsen, nemlig at en del af amtsskatten konverteres til en statsskat, og da den bl.a. er en finansieringskilde til regionernes varetagelse af opgaverne, så har man fundet det rigtigt at kalde det et bidrag.
Benny Engelbrecht (S), 2010-04-21:
Vi har alene gisninger fra eksempelvis Dansk Byggeri, der peger på, at bare i de første 7 uger af 2010 tabte danskerne 315 mio. kr. Dertil kommer, at de penge, der har været låst i bolighandler, ikke har skabt den vækst, de ellers kunne have gjort.
Erling Bonnesen (V), 2013-10-31:
Så er det jo også bekendt for ministeren, at nu er der jo sådan lidt sat kikkerten for øjet, med hensyn til at når vi nu når til det punkt, at vi så skal have videreført arbejdet – det, der allerede er sat i gang – om man så skal videreføre fra Nørre Aaby ind mod Odense, eller man skal fra Odense og så mod vest.
Morten Østergaard (RV), 2005-11-03:
Vi synes, det ville være godt og rimeligt, at vi havde de samme visumregler på tværs, for vi synes også, at det er rimeligt, at folk, der har slægtninge i Spanien, Tyskland, Holland eller Belgien, har de samme muligheder for at få besøgsvisum som folk, der har slægtninge, der bor i Danmark.
Pia Christmas-Møller (KF), 2005-06-15:
Man kan jo ikke komme ind på alt, men at regeringen og Det Konservative Folkeparti prioriterer miljøet meget, meget højt, kan Det Radikale Venstre ikke være i tvivl om, og at det er reflekteret i de økonomiske prioriteringer for de kommende år er også meget tydeligt.
Ole Stavad (S), 1999-05-25:
Det kunne desværre ikke samle flertal i Europa-Parlamentet, ikke på grund af de danske parlamentarikere, for som jeg er orienteret, stemte alle danske parlamentarikere med undtagelse af én for. Derfor har det selvfølgelig aktualiseret, at jeg nu på regeringens vegne undersøger, hvilke andre muligheder der er.
Orla Hav (S), 2019-02-26:
Jeg skal bare indvie fru Karina Adsbøl i, hvad jeg så i fjernsynet i går, nemlig en ung mand, der vandt en sag mod det offentlige system for passivitet – en ung mand, hvis familie var blevet tyranniseret af hans far, som i den grad tog livsmodet fra både moderen og børnene.